ເມືອງ Ferguson ຕຽມຮັບມື ກັບຄວາມວຸ້ນວາຍ ດ້ານຜິວພັນ ທີ່ອາດ​ມີ​ຂຶ້ນ 
ສະຖານະການທີ່ເມືອງ Ferguson ນັ້ນ ປະຊາຊົນກຳລັງລໍຖ້າ ວ່າຈະມີການຟ້ອງຮ້ອງເຈົ້າໜ້າທີ່ຕຳຫຼວດ ຜິວຂາວ ທີ່ຍິງ ໄວລຸ່ນຜິວດຳຕາຍ ໃນເດືອນສິງຫາ ແລ້ວນີ້ ນັ້ນຫຼືບໍ?
ພວກຊາວເມືອງຍັງຄົງຢູ່ຂ້າງນອກໃຈກາງເມືອງ Ferguson ລັດMissouri ຂະນະທີ່ເມືອງ ດັ່ງກ່າວກຳລັງລໍຖ້າຄຳຕັດສິນ ຂອງຄະນະຕຸລາການວ່າຈະຟ້ອງຮ້ອງຕຳຫຼວດຄົນຜິວຂາວ ທີ່ຍິງວັຍລຸ່ນອາເມຣິກັນເຊື້ອສາຍອາຟຣິກາທີ່ບໍ່ມີອາວຸດຕິດ ໂຕຕາຍນັ້ນຫຼືບໍ່ ໃນລະຫວ່າງການປະເຊີນໜ້າກັນທີ່ຖະໜົນ ສາຍນຶ່ງ ພວກຕຸລາການໄດ້ພົບປະກັນໃນວັນສຸກຜ່ານມາ ແຕ່ເປັນທີ່ຈະ ແຈ້ງວ່າພວກເຂົາເຈົ້າບໍ່ໄດ້ບັນລຸຂໍ້ຕົກລັງກັນໃດໆ ຄາດວ່າ ພວກຕຸລາການຈະພົບປະກັນຄືນອີກໃນວັນຈັນມື້ນີ້ ເຖິງວ່າຈ ະບໍ່ມີການຢືນຢັນຢ່າງເປັນທາງການກ່ຽວກັບເລື້ອງນີ້ກໍຕາມ ເປັນເວລາ 3 ເດືອນປາຍຜ່ານມາ ນັບແຕ່ນາຍ Darren Wilson ເຈົ້າໜ້າທີ່ຕຳຫຼວດ ທີ່ເປັນຄົນຜິວຂາວ ໄດ້ຍິງທ້າວ Michael Brown ໄວ 18 ປີຕາຍ ຫຼັງຈາກມີການປະທະກັນແບບໃດແບບນຶ່ງຢູ່ກາງຖະໜົນສາຍນຶ່ງຢູ່ໃນເຂດຊານເມືອງ St Louis ການຍິງຄົນຕາຍດັ່ງກ່າວໄດ້ກະຕຸ້ນໃຫ້ເກີດຄວາມວຸ້ນວາຍ ແລະການລັກຂະໂມຍຂຶ້ນ ແລະຕຳຫຼວດໄດ້ທຳການຕອບໂຕ້ດ້ວຍພວກລົດຫຸ້ມເກາະ ແລະແກສນ້ຳຕາ ໄດ້ມີເລື້ອງແຕກຕ່າງກັນໄປ ກ່ຽວກັບສິ່ງທີ່ເກີດຂຶ້ນໃນວັນທີ 9 ສິງຫາຜ່ານມາ ພວກທະ ນາຍຄວາມຂອງຄອບຄົວທ້າວ Michael Brown ກ່າວວ່າ ທ້າວ Michael ກຳລັງພະ ຍາຍາມມອບໂຕ ເວລາເຈົາໜ້າທີ່ຕຳຫຼວດຍິງລາວ ແຕ່ພວກສະໜັບສະໜຸນນາຍ Wilson ກ່າວວ່າ ຕຳຫຼວດຍິງທ້າວ Michael ເພື່ອເປັນການປ້ອງກັນໂຕ